קאסיקה (עוף)

קאסיקה (שם מדעי: Cacicus) הוא סוג של ציפורי שיר ממשפחת הפזאיים החיים באמריקה המרכזית ובאמריקה הדרומית ביערות טרופיים וסובטרופיים. הם דומים במראם לזרזיריים או זהבניים אך ייחודיים לאזור הנאוטרופי. הם קרובים רחוקים של הסוגים פזאי ואורופנדולה.

עופות אלה בעלי גודל של שחרור והם שחורים עד זהובים בצבעם עם מקור כהה וחזק ועיניים כחולות בולטות. הם קולניים ביותר ושרים יחדיו על הצמרות ללא פחד. לרוב הנקבות מעט יותר קטנות מהזכרים שאינם עוזרים בטיפול בגוזליהם. הם אוכלי פירות או חרקים שהם מוצאים ביער.

מינים אלה קולניים מאוד וחיים בחבורות במרומי עצי היערות והם מקננים בקנים משתלשלים מטה מענפים גבוהים. כדי להגן על הביצים מאוכלי ביצים רעבים הם מתקרבים לקני צרעות מהמין Polybia rejecta התוקפים פולשים מתקרבים כמו נחשים, טוקניים או קופים, אך מתעלמות מהעופות. דרך זו נחשבת לקומנסליזם מאחר שהצרעות לא מרוויחות כמעט מהתנהגות זו.

שם הסוג הוטבע בידי החוקר הצרפתי ברנר-ז'רמין דה לספד ב-1799, על סמך דגימה מקאיין, בירת גינאה הצרפתית והיא מבוססת על השם הצרפתי של העוף: "Le cassique rouge". מקור המילה הוא ממנהיגם של בני הטאינו הקאריבי, שכונה "קאסיקה".

מינים
 Cacicus cela
 Cacicus haemorrhous
 Cacicus uropygialis
 Cacicus koepckeae
 Cacicus chrysopterus
 Cacicus chrysonotus
 Cacicus sclateri
 Cacicus solitarius
 Cacicus latirostris
 Cacicus oseryi

בעבר גם המינים Amblycercus holosericeus ו-Cassiculus melanicterus השתייכו לסוג, אך כיום הם שייכים לסוגים מונוטיפיים.

קישורים חיצוניים

טקסונים שתוארו בידי ברנר-ז'רמין דה לספד
בעלי חיים שתוארו ב-1799
פזאיים